חוק המכר מגדיר שתי תקופות זמן במהלכן הקבלן מחויב בתיקון ליקויי הבנייה, האחת ידועה בשם "תקופת הבדק" והיא מתחילה מיום מסירת הדירה ללקוח ומסתיימת לאחר שנה ו/או לאחר שבע שנים בהתאם לסוג הליקוי אותו הוא נדרש לתקן, והתקופה השנייה הידועה בשם "תקופת האחריות" מתחילה עם סיום תקופת הבדק והיא נמשכת שלוש שנים. בשני המקרים, הדרישה לתיקון הליקויים על ידי הקבלן, חייבת להיות מבוססת על הוכחת רוכש הדירה כי הליקוי הקיים בנכס איננו נוצר כתוצאה משימוש לא סביר בנכס, תחזוקה לקויה או הזנחה.